Abdurrahman ibn Hisham
Store norske leksikon,Historie,Verdens historie og samtidshistorie,Afrika,Marokkos historie
Abdurrahman ibn Hisham var sultan i Marokko fra 1822 til 1859, da han etterfulgte sin onkel Mulai Sulaiman.
Etter at Frankrike i 1830 erobret Algerie støttet Abdurrahman den algeriske motstanden mot FrankrikeI – i et forsøk på å styrke sin makt østover. Dette bragte ham i direkte konflikt med europeerne, og ved freden i Tanger i 1844 ble han tvunget til å anerkjenne det franske herredømmet i Algerie.Tradisjonelt hadde sultanene av Marokko støttet sjørøveri som en måte å skaffe inntekter på. Sjørøvere langs Nord-Afrikakysten sto under sultanens beskyttelse mot betaling av en tributt. Sjørøveriet var den direkte foranledningen til at Frankrike erobret Algerie. Med fransk kontroll over denne delen av kysten rettet europeiske makter oppmerksomheten mot Marokko. Både Storbritannia og Frankrike angrep sjørøverhavner i Marokko. Blant annet bombarderte britene havnebyen Sale i 1851.Under Abdurrahmans regjeringstid sluttet også Danmark og Sverige å betale tributt til sultanen for sikkerhet mot sjørøvere. Les mer i Store norske leksikon Marokkos histore Algeries historie Barbareskstatene